als_Latn dik_Latn sag_Latn
Federata Ndërkombëtare e Xhudos (IJF) ka publikuar renditjen e re të xhudistëve, ku heroina jonë, Majlinda Kelmendi, vazhdon të mbetet e para në botë në kategorinë deri në 52 kg.Kelmendi ka tubuar 3850 pikë, aq sa kishte edhe muajin e kaluar. Distria Krasniqi, që muajin e kaluar ishte e treta, këtë herë ka rënë për dy pozita.
Ajo tani ka 2017 pikë, 100 më pak se sa që kishte muajin e kaluar. Në kategorinë deri 57 kilogram për femra, Nora Gjakova ka rënë për një pozitë, edhe pse ka mbetur në kuotën e 1964 pikëve. Në konkurrencën e meshkujve, Akil Gjakova në kategorinë deri 66 kg, ndodhet në vendin 163 me 57 pikë të tubuara. Kujtojmë që garuesit tanë në muajin e fundit nuk kanë marrë pjesë në ndonjë garë, shkruan faqja e Komitetit Olimpik të Kosovës.
als_Latn als_Latn